NaiveNeuron/SloPal huggingface dataset:
Federič, Igor, poslanec NR SR (2019-09-11):
Ďakujem pekne, pán predsedajúci. Vážené kolegyne, kolegovia, dovoľte mi, aby som ako určený spravodajca výboru predniesol spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 80/1997 Z. z. o Exportno-importnej banke Slovenskej republiky v znení neskorších predpisov. Výbor Národnej rady pre financie a rozpočet ako gestorský výbor podáva Národnej rade v súlade s § 79 ods. 1 zákona Národnej rady č. 350 o rokovacom poriadku v znení neskorších predpisov túto spoločnú správu výborov Národnej rady o prerokovaní vyššie uvedeného vládneho návrhu zákona: Národná rada uznesením č. 1873 z 18. júna 2019 pridelila vládny návrh zákona, ktorým sa mení a dopĺňa zákon č. 80 o Exportno-importnej banke, týmto výborom Národnej rady Slovenskej republiky: Výboru Národnej rady pre financie a rozpočet, ústavnoprávnemu výboru a Zahraničnému výboru Národnej rady. Určila zároveň Výbor Národnej rady pre financie a rozpočet ako gestorský výbor a lehotu na prerokovanie predmetného vládneho návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu vládneho zákona. K návrhu zákona ale zaujali výbory Národnej rady Slovenskej republiky toto stanovisko: Po prvé, odporúčanie pre Národnú radu Slovenskej republiky schváliť návrh s pozmeňujúcimi a doplňujúcimi návrhmi. Bol to Výbor Národnej rady pre financie a rozpočet uznesením č. 466 z 5. septembra. A po druhé, odporúčanie pre Národnú radu návrh schváliť – Zahraničný výbor Národnej rady uznesením č. 149 z 3. septembra a Ústavnoprávny výbor Národnej rady uznesením č. 678 zo dňa 9. septembra. Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe, hlasovať takto: o bodoch spoločnej správy č. 1 až 4 hlasovať spoločne s návrhom gestorského výboru schváliť. Gestorský výbor na základe stanovísk výborov k vládnemu návrhu zákona odporúča Národnej rade predmetný návrh zákona schváliť s pozmeňujúcimi a doplňujúcimi návrhmi. Spoločná správa výborov Národnej rady o prerokovaní vládneho návrhu zákona bola schválená uznesením gestorského výboru č. 474 z 10. septembra 2019. Týmto uznesením ma zároveň výbor Národnej rady poveril za spoločného spravodajcu, aby som na schôdzi Národnej rady pri rokovaní o predmetnom návrhu vládneho zákona predkladal návrhy v zmysle príslušných ustanovení zákona o rokovacom poriadku. Pán predsedajúci, skončil som. Otvorte, prosím, rozpravu.
Laššáková, Jana, podpredsedníčka NR SR (2014-02-07):
Chcete reagovať pani poslankyňa? Nie. Vyhlasujem všeobecnú rozpravu za skončenú. Pán navrhovateľ, chcete zaujať stanovisko? Nech sa páči, máte slovo.
P. Hrušovský, podpredseda NR SR: (2001-11-29):
(Rokovanie prerušené do 14.00 hodiny.)
P. Paška, predseda NR SR: (2008-05-20):
Pani poslankyňa Laššáková – procedurálny návrh, nech sa páči.
Frešo, Pavol, poslanec NR SR (2012-08-06):
Ďakujem veľmi pekne, pani predsedajúca. Tento procedurálny návrh, ja som sa prihlásil ešte v piatok, a rovnako v tom veľkom ošiali a veľkom ponáhľaní sa koaličnej väčšiny na vlaky a neviem, k jazeru, už naň nevyšlo. Keďže na pána predsedu Pašku vyšlo a o ňom sa dalo hlasovať, nechápem, prečo sa nedalo hlasovať aj o tých ostatných procedurálnych návrhoch? Takže ja ho vznášam dnes, v pondelok, a bol by som rád, keby ste dali o ňom hlasovať. Aby to hlasovanie piatkové bolo vyhlásené za zmätočné, nakoľko bolo urobené presne s dvoma porušeniami rokovacieho poriadku, a to za prvé, že bolo odňaté slovo, odňaté slovo pánu poslancovi Kaníkovi v rozprave, a za druhé, bolo hlasované až 16.01.55, čo bolo po ukončení schôdze. A obidve tieto veci ma vedú k tomu, aby ste dali hlasovať o tom, že to hlasovanie o 16.01.55 bolo neplatné. Ďakujem veľmi pekne.
Blanár, Juraj, podpredseda NR SR (2021-05-03):
Pán poslanec Marek Kotleba.
Mezenská, Helena, poslankyňa NR SR (2015-03-25):
Pani predsedajúca, v rámci rozpravy vystúpil jeden poslanec, nepredniesol žiaden procedurálny návrh. Dajte preto hlasovať o postúpení zákona do druhého čítania.
Laurenčík, Milan, podpredseda NR SR (2021-05-12):
Takže tie vsuvky vaše, že „musím to prečítať“ a „preboha“...
Šeliga, Juraj, podpredseda NR SR (2020-04-22):
Pán poslanec Taraba, teraz, nech sa páči.
Nicholsonová, Lucia, poslankyňa NR SR (2014-05-28):
Chcem sa veľmi pekne poďakovať kolegovi Petrovi Osuskému za to, čo predniesol a ako to predniesol. Ja som si teda pripravila k tomuto návrhu niekoľko predslovov do rozpravy, ale myslím si, že sa mi ho nepodarí tromfnúť a teda ešte raz veľmi pekne ďakujem za podporu a tí, čo mňa v tejto sále nepočúvajú z princípu a sú tu takí, tak dúfam, že si vypočuli aspoň kolegu Osuského. Ďakujem.
Šefčík, Marek, poslanec NR SR (2022-05-04):
Ďakujem za slovo, pán podpredseda. Milé kolegyne, kolegovia, Výbor Národnej rady Slovenskej republiky pre vzdelávanie, vedu, mládež a šport ako gestorský výbor podáva Národnej rade Slovenskej republiky spoločnú správu výborov o výsledku prerokovania návrhu zákona. Národná rada Slovenskej republiky uznesením zo 17. marca 2012 č. 1323 sa uzniesla prerokovať návrh poslancov na vydanie tohto zákona v druhom čítaní a prideliť ho týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre vzdelávanie, vedu, mládež a šport. Ako gestorský výbor určila Výbor Národnej rady Slovenskej republiky pre vzdelávanie, vedu, mládež a šport a určila lehoty na jeho prerokovanie. Určené výbory prerokovali predmetný návrh zákona v stanovenej lehote. Iné výbory o návrhu zákona nerokovali. Gestorský výbor konštatuje, že do začatia rokovania o návrhu zákona nedostal žiadne stanoviská od poslancov podané podľa § 75 ods. 2 zákona o rokovacom poriadku Národnej rady Slovenskej republiky. K návrhu poslancov na vydanie tohto zákona zaujali výbory Národnej rady Slovenskej republiky tieto stanoviská: Ústavnoprávny výbor Národnej rady Slovenskej republiky v uznesení č. 497 z 21. apríla 2022 odporúča návrh zákona schváliť. Výbor Národnej rady Slovenskej republiky pre vzdelávanie, vedu, mládež a šport v uznesení č. 162 z 26. apríla 2022 odporúčal návrh zákona schváliť s pozmeňujúcimi a doplňujúcimi návrhmi uvedenými v časti IV spoločnej správy. Gestorský výbor odporúča Národnej rade Slovenskej republiky hlasovať o návrhoch uvedených pod bodmi 1 až 7 spoločne s odporúčaním ich schváliť. Gestorský výbor na základe stanovísk výborov odporúča návrh poslancov Národnej rady Slovenskej republiky schváliť. Spoločná správa výborov bola schválená uznesením Výboru Národnej rady Slovenskej republiky pre vzdelávanie, vedu, mládež a šport, čo bol gestorský výbor z 26. apríla 2022 č. 165. Týmto uznesením ma výbor zároveň poveril, aby som na schôdzi Národnej rady Slovenskej republiky informoval o výsledku rokovania výborov a o stanovisku a návrhu gestorského výboru. Pán podpredseda, ďakujem, skončil som. Otvorte, prosím, rozpravu.
Pellegrini, Peter, predseda NR SR (2015-02-18):
S reakciou na vaše vystúpenie štyria páni poslanci, päť poslancov. Poprosím, keď stlačíte, nechajte už stlačené, neprepínajte to stále krížom krážom, sa to ťažko číta. Sedem pánov poslancov, pán poslanec Hraško je posledným prihláseným. Pán poslanec Brocka.
Grausová, Natália, poslankyňa NR SR (2017-06-16):
Áno, ďakujem. Chcem sa spýtať predkladateľov, ako chcete dokázať, že diabetik dodržuje diétny režim, že človek nepije alkohol, pokiaľ nechodí spitý na mol a nemeria každý deň chodník, a že je to nefajčiar, že nefajčí? Ďalej sa chcem spýtať, že či by nemali mať zdravotné poisťovne rovnakú štartovaciu čiaru pri zavedení takejto súťaže, neviem, ako budú súťažiť, aby to bolo spravodlivé. Okrem toho Všeobecná zdravotná, samozrejme, je obrovsky zadlžená, ale druhá vec je tá, že má Všeobecná zdravotná poisťovňa poistencov, ktorí sú teda, sú to novorodenci, dôchodcovia, nezamestnaní, ťažko chorí, napríklad onkologickí, ale aj iní pacienti, ktorí majú, na liečbu ktorých je potrebné enormné množstvo finančných prostriedkov, a viem, že tie súkromné poisťovne si vyberali pacientov, teda keď aj hľadali pacientov, napríklad Dôvera, že si, a iné, čo boli predtým, že si hľadali pacientov, ktorí boli zdraví, mladí, zamestnaní a tak ďalej. Ďakujem.
P. Hrušovský, predseda NR SR: (2005-12-13):
(Hlasovanie.) 142 prítomných, 80 za návrh, 59 proti, 2 sa zdržali, 1 nehlasoval. Návrh sme schválili. (Potlesk.) O slovo požiadal pán podpredseda vlády a minister financií Ivan Mikloš. Nech sa páči.
Bugár, Béla, podpredseda NR SR (2017-09-07):
S faktickými reakciami jedenásti, posledný pán poslanec Simon. Takže, pán poslanec Kollár.
Ľ. Micheľ, poslanec: (2007-06-20):
Hovoríte, že zákon nevymedzuje základné pojmy, ako je napr., čo je to šport. Pritom § 2 jasne definuje, čo rozumieme športom. Mám pocit, že ste skutočne čítali tento zákon spoločne s vašou susedkou v parlamente pani Tóthovou len od § 47. Hovoríte, že zákon nerieši dôležité problémy mládeže, ako sú drogy a násilie. Prečo si myslíte, že navrhujeme, aby objem financií, ktorý v roku 2005 bol na šport, na mimoškolské aktivity mladých ľudí 12,7 mil., bol niekoľkonásobne vyšší, aby to bolo rádovo v stovkách miliónov? Je to práve preto, aby tie deti zostávali v škole do 17.00 hodiny, pretože práve asi v tom čase, keď rodičia nie sú doma, sú náchylní na to, že venujú sa inej ako, povedal by som, nielen pozitívne orientovanej aktivite a činnosti. Čo sa týka športu, vy hovoríte, že my hovoríme len o profesionálnom športe. Šport má, ako som už spomínal, a zase tu nie je ochota počúvať a odborne diskutovať, viacej rozmerov. Je to vrcholový šport, je to šport rekreačný alebo šport pre všetkých a školský šport. My hovoríme o každej z týchto kategórií, vy len vyberáte to, čo vám vyhovuje. Hovoríte, že dotácie sa plánujú rozdeľovať netransparentne. Pre nás snahou je rozdeliť čo najviac dotácií verejnou súťažou. Ale podľa mňa asi pre vás verejná súťaž nie je transparentný spôsob. Asi výhodnejšie by bolo rozdeľovať čo najväčšie množstvo dotácií priamym spôsobom, to je asi spôsob, ktorý podľa vás by bol transparentný, jasný a pre vás výhodný. Ďakujem. (Potlesk.)
Laššáková, Jana, podpredsedníčka NR SR (2013-12-11):
Teraz vystúpi pán poslanec Huba, predseda výboru. Nech sa páči, máte slovo. Pán poslanec je posledným písomne prihláseným do rozpravy. Potom dám možnosť prihlásiť sa do rozpravy ústne. Nech sa páči.
Blaha, Ľuboš, poslanec NR SR (2014-11-10):
Ďakujem pekne. Pán minister, som veľmi rád, že ste upozornili na to, ako stráca úroveň slovenská opozícia. Naozaj také veci, čo tu vidíme, že pán Frešo ako líder SDKÚ ide fyzicky napadnúť kolegu a predtým už pán Hlina reálne inzultoval kolegu alebo že tu zaznievajú slová ako čvarga, svine od pána, ako relatívne doteraz dôstojne sa správajúceho, Mihála. Potom počas prejavov osobné útoky. Stoličky tu ľudia hádzali na poslancov. Politika sa dokonca vnáša do súkromia, keď sa idú robiť demonštrácie pred príbytkami politikov. (Reakcia z pléna.) Toto je naozaj taká balkanizácia slovenskej politiky, že sa toho vážne bojím. Pretože kým to bolo ešte také, živly typu Kotleba, Matovič, Hlina, tak si človek povie, že, dobre, sú to dobrodruhovia, snažia sa nejakým spôsobom zaujať. Ale reálne štandardné strany, kedysi štandardné, ako SDKÚ v časoch Dzurindu a Mikloša, si toto neviem predstaviť. To malo úroveň. Môžme kritizovať Dzurindu a Mikloša, vždy sa s nimi rád, hodnotovo budem s nimi polemizovať. Ale to, čo predstavuje dneska pán Frešo na čele SDKÚ, na čele vždy inteligentnej strany, a on s rétorikou, ktorá naozaj pripomína skôr toho rapera Ega, ako nejakú inteligentnú stranu, to je tak smutné. A Marx mal na to pojem „lumpen“. Lumpen. Naozaj Frešo a Dzurinda, to je iná, iná liga. Takže chcel by som zdôrazniť, že odmietame, a to aj pán minister správne povedal, odmietame schránkové firmy, odmietame schránkové strany. Verte tomu, že ja by som zatočil s takýmito firmami – a nielen s takýmito – veľmi rád, a verím tomu, že sám budem mať tú možnosť. Mrzia ma kauzy. Všetky kauzy ma mrzia, samozrejme, a premiér jasne povedal, stala sa chyba, vyvodil politickú zodpovednosť najvyššiu, ako mohol. Ministerka zdravotníctva išla preč. To by ste vy v živote nedokázali spraviť! Takže naozaj vy nás poučovať nemôžete. Kauza sa vyšetruje. Žiadne peniaze neodišli. Čiže to sú naozaj fakty, ktoré musíte uznať a ten boj proti korupcii, ten vedieme všetci. (Potlesk.)
Šeliga, Juraj, podpredseda NR SR (2020-11-05):
Prezentujme sa, prosím, a hlasujme. (Hlasovanie.) Prítomných 114, za 82, proti nikto, zdržalo sa 31 poslancov, nehlasoval 1. Konštatujem, že časť tejto spoločnej správy sme schválili.
Ďuriš Nicholsonová, Lucia, podpredsedníčka NR SR (2018-05-11):
Teraz v rozprave vystúpi pán poslanec Heger ako jediný písomne prihlásený poslanec. Nech sa páči.
Číž, Miroslav, podpredseda NR SR (2015-02-13):
Ďakujem aj ja. A teraz ako posledný riadne prihlásený v rozprave vystúpi pán poslanec Hlina, má slovo.
Bugár, Béla, podpredseda NR SR (2017-04-06):
Ďakujem pekne. Takže prosím teraz pánov poslancov a aj pani poslankyne, aby tí, ktorí poprípade majú niečo na prerokovanie, aby to urobili mimo rokovaciu sál. Prosím aj pána poslanca Matoviča, aby zaujal miesto určené pre navrhovateľov a tak isto aj pani, a už je pani spravodajkyňa. Ďalej v rozprave vystúpi pán poslanec Matovič. A prosím vás o väčší kľud. Nech sa páči, pán poslanec, máte slovo. (Pokračovanie rokovania o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov , tlač 373.)
Hlina, Alojz, poslanec NR SR (2013-01-29):
Môj je 74-ka. (Prerušenie vystúpenia predsedajúcim.)
Šimečka, Michal, podpredseda NR SR (2024-04-30):
Pán poslanec Gašpar.
Podmanický, Ján, poslanec NR SR (2012-06-20):
Pán poslanec, chaos nespôsobuje návrh pána poslanca Blanára, ale chaos spôsobil váš zákon, ktorý má byť účinný v tejto oblasti od 1. júla. Napokon to potvrdzujú aj pán poslanec Frešo, aj pán poslanec Novotný, ktorí sami prichádzajú s riešením toho chaosu a problému, ktorý by vznikol od 1. júla, kde ste doslova skoro znefunkčnili sociálny systém v tejto oblasti na Slovensku. Čiže tento rieši chaos, ktorý ste vy spôsobili. Pán poslanec, vám by vyhovovali, keby tu boli ľudia odtrhnutí od reality, číri teoretici, ktorí by od zelených stolov rozhodovali o osude Slovenska. Vám tu nevyhovujú ľudia z praxe, ktorí sa dennodenne stretávajú s problémami ľudí. Ja som tiež starosta obce a myslím si, že je dobre, že je tu pán poslanec Blanár ako župan, dokonca si myslím, že je tu dobre, že je tu aj župan Frešo, pretože zasa sa pozerá na problémy, ktoré vznikajú, úplne z iného pohľadu, než vy, ktorý sa možno stretávate s ľuďmi len na vašich straníckych mítingoch. Je veľmi dobre, že v parlamente sú ľudia, ktorí môžu tu na parlamentnú pôdu prinášať problémy zdola. A to, že pán poslanec Blanár vyšiel s týmto návrhom, veď to je len dôkaz toho, že ako župan rieši akútnu situáciu, ktorej dôsledky si vy neuvedomujete. Takže, nech sa páči, keď máte princíp v KDH – „jeden mandát stačí“, v poriadku, je to vaša filozofia. Svedčí to o tom, akú máte podporu u ľudí, ste úplne odtrhnutí od reality. Ak máme my iný princíp, prosím, rešpektujte to. Nie náhodou práve SMER má také vysoké zastúpenie v samospráve, lebo tam tí ľudia, konkrétni ľudia vidia, akým spôsobom sa snažíme problémy riešiť, a my sa ich snažíme počúvať. (Potlesk.)
Hrušovský, Pavol, podpredseda NR SR (2010-12-16):
S faktickými poznámkami na vystúpenie pána poslanca Chomu sa prihlásili šiesti páni poslanci, posledný pán poslanec Matovič. Pán poslanec Fronc.
Sulík, Richard, predseda NR SR (2011-06-29):
Ďakujem. Chce k rozprave zaujať stanovisko za navrhovateľa druhého bodu pán poslanec Kažimír? (Reakcia navrhovateľa.) Nech sa páči, máte slovo.
M. Hort, podpredseda NR SR: (2010-03-09):
Pretože pán poslanec bol jediný prihlásený ústnym spôsobom, vyhlasujem rozpravu za skončenú. Pán minister, chcete zaujať stanovisko k rozprave? Nech sa páči v záverečnom slove.
P. Hrušovský, predseda NR SR: (2004-12-02):
(Hlasovanie.) 135 prítomných, 92 za, 34 proti, 9 sa zdržalo. Národná rada Slovenskej republiky vládny návrh zákona schválila. Poprosím teraz pána poslanca Novotného, aby z poverenia výboru pre zdravotníctvo uvádzal návrhy hlasovaní k prerokúvanému vládnemu návrhu zákona, ktorým sa mení a dopĺňa zákon o zdravotnom poistení a o zmene a doplnení zákona o poisťovníctve, ktorý prerokúvame ako tlač 948. Nech sa páči, pán poslanec Novotný. (Hlasovanie o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov , tlač 948.)
Mezenská, Helena, poslankyňa NR SR (2014-10-22):
Vážená pani predsedajúca, pán minister, pán spravodajca, prítomní poslanci. Ja sa tiež v stručnosti vyjadrím k tomuto zákonu v rovine teórie a legislatívnej teórie. Samozrejme, nedá nič iné ani mne, iba tento návrh privítať, pretože spotrebiteľská prax, reálny život riadne ukazuje a vyplýva to z mnohých podnetov spotrebiteľov, že finančný dohľad alebo kontrola nad finančným trhom, ktorá by chránila práva spotrebiteľa, nieže pokuľháva, ale v princípe neexistuje. Spotrebitelia, či už boli poškodení nebankovými subjektmi, ale nielen nebankovými subjektmi, aj bankovými inštitúciami, prípadne rôznymi inými finančné služby poskytujúcimi subjektmi, poisťovňami, v mnohých prípadoch, aj keď sa preukázalo potom na rôznych úrovniach riešenia cez súd, ich práva neboli uspokojené a riadne vybavení ani Slovenskou obchodnou inšpekciou, dokonca ani Národnou bankou Slovenka. Existujú konkrétne príklady toho, že Národná banka Slovenska neuznala opodstatnené nároky spotrebiteľov a chudák spotrebiteľ v komplikovaných náročných etapovitých procesov formou odvolaní, dovolaní napokon sa dovolal svojej pravdy dokonca na Najvyššom súde. Mňa by preto v tomto ohľade zaujímalo, ak by ste aj vy, pán minister, mi mohli dať niekoľko konkrétnych odporúčaní, konkrétnych nástrojov, na ktoré pamätáte v tomto zákone a ktoré majú byť garanciou, zárukou a zábezpekou toho, že v reálnom živote, v tom praktickom živote ochrany spotrebiteľa naozaj sa môžeme dočkať merateľného posunu v súčasnosti nežiaduceho stavu ochrany práv finančného spotrebiteľa, ktoré konkrétne nástroje majú byť garanciou, zábezpekou toho, že Národná banka Slovenska nebude opomínať, nebude formálne vybavovať podnety spotrebiteľov, v ktorých sa preukázateľne budú objektivizovať finančnými subjektmi obchádzané ich spotrebiteľské práva. To je jedna vec a druhá vec. Konkrétny príklad jedného pána, ktorého prípad ho zasiahol veľmi dramaticky aj v jeho osobnom živote. V máji mu hakeri odcudzili z jeho účtu 90-tisíc eur. Tento pán, konkrétny spotrebiteľ, mi každý deň volá, je v zúfalej situácii a poukazuje na to, že napriek tomu, že všetky tieto podnety, a to, čo sa mu udialo, čo vyšetruje polícia, čo je predložené aj dotknutým kontrolným vyšetrovacím orgánom, je zúfalý, pretože žiaden z týchto verejnoprávnych subjektov mu v jeho situácii nevie pomôcť. Takže ja očakávam, že aj tento zákon, ak naozaj má byť živý, ak má byť dôkazom toho, že je tu úprimná snaha riešiť práva spotrebiteľov, posilniť ich práva, posilniť ich pozície, ak dochádza k úmyselnému poškodzovaniu zo strany bankových, nebankových a iných subjektov, ja verím, že v duchu tohto zákona v rámci tohto zákona bude aj tento konkrétny podnet toho nešťastníka občana – spotrebiteľa vybavený. Tento prípad budem sledovať a nič iné mi nezostáva, ako len cez moju vlastnú zainteresovanosť sledovať, či naozaj kompetencie Národnej banky Slovenska budú posilnené k praktickému prínosu a zadosťučineniu spotrebiteľov, ktorí sú naozaj tou slabšou stranou v zmluvnom vzťahu s finančnými subjektmi. Ďakujem.
Paška, Pavol, predseda NR SR (2012-07-03):
Hlasujeme. (Hlasovanie.) 129 prítomných, 22 bolo za, 74 proti, 28 sa zdržalo, 5 nehlasovali. Nebudeme rokovať ďalej o tomto návrhu. Pani poslankyňa Mezenská uvedie hlasovanie o návrhu poslancov Matoviča, Jurinovej, Fecka a Viskupiča na vydanie zákona č. 147 o reklame, tlač 102. (Hlasovanie o návrhu poslancov Národnej rady Slovenskej republiky Igora Matoviča, Eriky Jurinovej, Martina Fecka a Jozefa Viskupiča na vydanie zákona, ktorým sa mení a dopĺňa zákon č. 147/2001 Z. z. o reklame a o zmene a doplnení niektorých zákonov , tlač 102.)
Zmajkovičová, Renáta, podpredsedníčka NR SR (2014-03-18):
Pán poslanec Bublavý.
Blanár, Juraj, podpredseda NR SR (2022-05-04):
Ďakujem, pán minister. Udeľujem teraz slovo spoločnému spravodajcovi Petrovi Vonsovi z výboru pre hospodárske záležitosti, aby informoval Národnú radu o výsledku rokovania výborov a rovnako zdôvodnil stanovisko gestorského výboru. Nech sa páči, pán spoločný spravodajca.
Laššáková, Jana, podpredsedníčka NR SR (2014-12-10):
Nech sa páči, s reakciou pán poslanec Viskupič.
P. Farkas, poslanec: (2001-12-13):
J. Migaš, predseda NR SR: Prezentujme sa a hlasujeme o návrhu, ktorý, keď prejde, bude potom zapracovaný do uznesenia ku štátnemu rozpočtu. (Hlasovanie.) Prítomných je 127 poslancov, za 50, proti 23, zdržalo sa 48, nehlasovalo 6. Tento návrh sme neschválili.
Grendel, Gábor, podpredseda NR SR (2021-06-24):
Prezentujme sa a hlasujme. (Hlasovanie.) Prítomných 131 poslancov, za 130, proti nikto, nikto sa nezdržal, 1 nehlasoval. Tento návrh sme schválili. Teraz budeme hlasovať o bode 53 schváleného programu, ktorým je prvé čítanie o návrhu poslancov Kotlebu, Schlosára, Beluského, Medveckého a Krupu na vydanie zákona, ktorým sa mení a dopĺňa zákon č. 85/2005 Z. z. o politických stranách a politických hnutiach (tlač 565). Spravodajcom je člen výboru pre financie a rozpočet pán poslanec Ján Blcháč, prosím ho, aby hlasovanie uviedol. (Hlasovanie o návrhu poslancov Národnej rady Slovenskej republiky Mariana Kotlebu, Rastislava Schlosára, Martina Beluského, Andreja Medveckého a Petra Krupu na vydanie zákona, ktorým sa mení a dopĺňa zákon č. 85/2005 Z. z. o politických stranách a politických hnutiach v znení neskorších predpisov , tlač 565.)
V. Veteška, podpredseda NR SR: (2005-01-18):
Pani poslankyňa Tóthová bude prvá mať slovo.
Danko, Andrej, predseda NR SR (2019-10-28):
Pani poslankyňa, sme pri volebných zákonoch.
Benčík, Ján, poslanec NR SR (2021-10-06):
Pani poslankyňa Sulanová, povedali ste mnoho pekných a vzletných slov o vzťahoch a partnerstve ľudí rôzneho pohlavia, s čím možno súhlasiť, ale povedali ste aj mnoho nepekných, urážlivých a zraňujúcich slov o akýchkoľvek vzťahoch či zväzkoch ľudí rovnakého pohlavia. Hovoríte o tradičnej rodine, nuž ja žijem v tradičnej rodine, už 36 rokov som ženatý s jednou ženou a musím povedať, že náš vzťah nikdy a nejaký spôsob neohrozovali osoby homosexuálnej orientácie. A musím povedať, že ma uráža, ak o rodine a živote v rodine ma chcú poúčať ľudia, ako je predseda strany, za ktorú ste tuná, sedíte v parlamente, takže to už je nielen tragédia, ale už priam fraška.
Mikloš, Ivan, podpredseda vlády a minister financií SR (2010-09-09):
Chcem len doplniť, že už vo všetkých krajinách s výnimkou Belgicka a Slovenska bola schválená potrebná legislatíva a proces bol ukončený. Na to, aby celý ten mechanizmus mohol začať fungovať, musí byť ukončený vo všetkých krajinách. Takže ak by sme pokračovali štandardným legislatívnym procesom, nie cez skrátené konanie, tak by sme to jednoducho nemohli už stihnúť a z hľadiska aj situácie, ktorá je na svetových finančných trhoch, kde sa znovu opakujú turbulencie, by to mohlo znamenať naozaj vážne hospodárske škody nielen v Slovenskej republike, ale aj širšie a zároveň nesplnenie záväzkov, ku ktorým sme... (Vystúpenie prerušené predsedajúcim.)
P. Hrušovský, podpredseda NR SR: (2001-11-06):
(Hlasovanie.) 103 prítomných, 32 za návrh, 23 proti, 39 sa zdržalo, 9 nehlasovalo. Návrh sme neschválili.
Smolíková, Eva, poslankyňa NR SR (2019-04-02):
Ďakujem pekne za slovo. Pán poslanec, dá sa pozrieť na tento problém, ktorý si ty povedal, z dvoch, z dvoch uhlov pohľadu, z toho tvojho, ktorému ja určite aj rozumiem, ale skúsim to ja teraz sa pozrieť na to aj z druhej strany. Keď začala táto vládna koalícia pracovať na zákone, ktorý sa teda ukázal, že je naozaj zložitý, tak tomu predchádzali, predchádzali sedenia, kedy bolo rozhodnuté a dohodnuté navýšenie platov pedagogickým a odborným zamestnancom, ktoré za posledné roky, dá sa povedať, že je naj, najvyššie. Do toho roku 2020, pokiaľ ja viem, tak Slovenská národná strana, tam sa jej podarilo dostať priamo do navýšenia platu okolo, mám pocit, že vychádza to až na okolo 33 alebo 32 %. Vôbec sa nemení ten systém odmeňovania pedagogických zamestnancov, čo sa týka, ako si povedal, kontinuálneho alebo celoživotného vzdelávania, pretože tam od 1. 9. 2019 kreditový systém sa ruší, ale priznané kreditové príplatky do 31. 8. 2019 sa budú vyplácať ako príplatok za profesijný rozvoj najdlhšie do roku 2023, ale pozmeňovákom, ktorý sme podali, sa toto posúva do roku 2026. Čiže znovu nám tam zostáva to obdobie siedmich rokov na to, aby si školy, ako ty hovoríš, tam je tá dôvera školy, aby si školy identifikovali oblasti, v ktorých sa pedagógovia majú vzdelávať na tej-ktorej škole a aby potom splnili podmienku na priznanie príplatku za profesijný rozvoj. Ďakujem.
Halgašová, Jarmila, poslankyňa NR SR (2020-03-25):
Ďakujem veľmi pekne. Ja rovnako chcem vyzvať. Kolega sa z opozície, vyzval, aby sme sa venovali téme a nevenovali sa jednotlivým prevádzkam. Myslím, že z tých 7 minút ste 5 strávili tým, že ste nás vyzývali a vyzývali o tom, aby sme podporovali malé, malé potravinárske obchodíky. Povolené sú, je predaj potravín, drogérie a vybraných teda tých tovarov. Čiže to je jedno, či sú to veľké reťazce alebo malé prevádzky. Každý má právo rozhodnúť, kam sa pôjde, ale venujme sa naozaj téme, zákonu, ktorý predkladá pán minister Richter (reakcie z pléna), ježiš, pardon, Krajniak.
Richter, Ján, minister práce, sociálnych vecí a rodiny SR (2012-09-13):
Ďakujem pekne. Vážená pani poslankyňa, v roku 2011 obce poskytovali opatrovateľskú službu 14 477 klientom, opatrovateľskú službu poskytovalo 6 274 zamestnancov obcí, z toho na plný úväzok 2 638 osôb. Ďakujem.
Glváč, Martin, podpredseda NR SR (2017-04-07):
Pán poslanec Heger.
Blanár, Juraj, podpredseda NR SR (2023-05-18):
Pán poslanec Peter Cmorej s faktickou.
Bugár, Béla, podpredseda NR SR (2011-02-08):
Ďakujem. Dávam slovo spoločnému spravodajcovi z výboru pre verejnú správu a regionálny rozvoj pánovi poslancovi Štefanovi Tomčovi, aby informoval Národnú radu o výsledku rokovania výborov. Nech sa páči.
Kavecká, Monika, poslankyňa NR SR (2022-09-23):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre zdravotníctvo. Ďalej, aby za gestorský výbor určila hlasovaním Výbor Národnej rady pre zdravotníctvo a aby predmetný návrh zákona výbory prerokovali v druhom čítaní v termíne ihneď.
Mihál, Jozef, poslanec NR SR (2014-11-09):
Dramatická prestávka.
Blaha, Ľuboš, poslanec NR SR (2018-05-15):
Pán kolega Dostál si našiel taký pekný eufemizmus, že lojálny, a to sa tiahlo jeho prejavom, kde naozaj mi tá rétorika pripomínala tvrdé jadro stalinistov niekde z roku 1985, že buďme lojálni k tým Sovietom, k tým našim bratom, a Sovietsky zväz na večné časy. A dnes ste si nahradili tú krajinu, hej. Už to nie je Sovietsky zväz na večné časy, už sú to Spojené štáty americké, ale je to tá istá rétorika, tá istá mentalita studenej vojny, a ten istý, áno, zopakujem to, tá istá etika gangu, etika klanu, etika kmeňa. To znamená, neviete vystúpiť za to, neviete byť principiálny. Keď raz máme nejaké princípy a vidíme, že aj Amerika robí zlé veci, robila ich v Iraku, v Afganistane, keď Západ robí vojny v Líbyi, v Sýrii, keď robia zlé veci v Latinskej Amerike, no tak to pomenujeme, keď sa dejú veci v Izraeli, tak to pomenujeme, a toto vy nedokážete, a preto budete naozaj vždy v zajatí tej mentality studenej vojny, ktorú ja plne odmietam, a myslím si, že je taká servilná a taká naozaj nezrelá, že, že dospelý človek by sa jej nemal takýmto spôsobom oddávať, ak nie je fanatik, ako boli možno niektorí stalinisti za bývalého režimu. To, že sa pánovi Dostálovi nepáčia moje názory a že sa mu nepáčia názory Roberta Fica, to ja vnímam ako kompliment, to je, to ma naozaj teší, som veľmi rád, a kým ma bude haniť pán Dostál, tým budem vedieť, že to, čo robím, tak robím správne. A áno, máte pravdu, že moje názory na zahraničnú politiku plne korešpondujú s názormi Roberta Fica, a verím tomu, že s väčšinou voličov a sympatizantov strany SMER – sociálna demokracia. Viete, ale mám pocit, že vy si tak trošku dávate hlavu do piesku pred tým, čo sa deje v Európe. Ako rastie tá euroskepsa, či už vidíte dneska situáciu v Taliansku, vo Veľkej Británii líder opozície Corbyn, ktorý hovorí veľmi podobné veci, ako hovorím ja, v Grécku Tsipras, v Portugalsku ľavicová vláda, v Maďarsku veľká euroskepsa, v Poľsku to isté, v Česku to isté, vo Francúzsku rastie Mélenchon aj Le Penová. Viete, mne tak trošku pripomínate aparátčikov z roku 1988, ktorí si nič nepripúšťali.
V. Faič, poslanec: (2002-05-23):
Úvodom si dovolím informovať o skutočnosti, že uvedený návrh zákona bol poslancom Národnej rady doručený dňa 19. apríla 2002. Predseda Národnej rady Slovenskej republiky posúdil, či návrh spĺňa náležitosti podľa rokovacieho poriadku, a zaradil ho na rokovanie tejto schôdze Národnej rady v rámci prvého čítania. Ako spravodajca Národnej rady Slovenskej republiky k tomuto prvému čítaniu si osvojujem stanovisko, že uvedený návrh spĺňa z formálnoprávnej stránky všetky náležitosti vyplývajúce z rokovacieho poriadku Národnej rady. Predpokladám, že prípadné zmeny a spresnenia návrhu, ak kolegovia uznajú za vhodné, budú predložené v rámci druhého a tretieho čítania. Vzhľadom na oprávnenia, ktoré pre mňa ako spravodajcu vyplývajú z rokovacieho poriadku Národnej rady v znení neskorších predpisov, odporúčam, aby sa Národná rada uzniesla na tom, že prerokuje tento návrh zákona v druhom čítaní. Súčasne odporúčam v zmysle rokovacieho poriadku, aby bol návrh pridelený v druhom čítaní na prerokovanie týmto výborom: ústavnoprávnemu výboru, výboru pre financie, rozpočet a menu, výboru pre hospodárstvo, privatizáciu a podnikanie a výboru pre verejnú správu s tým, že za gestorský výbor navrhujem v súlade s citovaným návrhom predsedu Národnej rady výbor pre verejnú správu. Súčasne odporúčam, aby výbory, ktorým bol návrh pridelený, ho prerokovali do 30 dní a gestorský výbor do 32 dní. Ďakujem, pán predsedajúci. Prosím, otvorte rozpravu. J. Migaš, predseda NR SR: Ďakujem, pán poslanec. Nech sa páči, zaujmite miesto určené pre spravodajcov. Otváram všeobecnú rozpravu k tomuto bodu programu. Písomne sa neprihlásil nikto. Pýtam sa, kto sa do rozpravy hlási ústne? Pani poslankyňa Mária Sabolová, pani poslankyňa Čižmáriková. Uzatváram možnosť prihlásiť sa do rozpravy ústne. Ako prvá vystúpi pani poslankyňa Sabolová a po nej pani poslankyňa Čižmáriková. Nech sa páči, pani poslankyňa.
Kollár, Boris, predseda NR SR (2022-11-08):
Ďakujem. Pani poslankyne, páni poslanci, vystúpením pána ministra sa podľa § 35 ods. 6 zákona o rokovacom poriadku otvára rozprava znova. Pýtam sa, či sa niekto z poslancov hlási alebo sa chce prihlásiť do rozpravy. Ďakujem. Končím možnosť prihlásenia sa do rozpravy. Prihlásil sa pán poslanec Kyselica. Nech sa páči, máte slovo. (Opätovné otvorenie rokovania o návrhu poslancov Národnej rady Slovenskej republiky Milana Vetráka, Dominika Drdula, Miloša Svrčeka, Anny Remiášovej a Jána Kerekrétiho na vydanie zákona, ktorým sa mení a dopĺňa zákon č. 162/2015 Z. z. Správny súdny poriadok v znení neskorších predpisov , tlač 1189.)
Poliačik, Martin, poslanec NR SR (2016-06-21):
Ďakujem. Tak po rade. Práve preto, pán kolega, je potrebné užívanie marihuany dekriminalizovať, aby tá nulová tolerancia sa týkala naozaj podstatných vecí, a nie vecí, ktorých spoločenská nebezpečnosť je malá, a to presadzujeme dlhodobo. Pán prezident hovoril, ja som nepovedal, že on hovoril o potláčaní zákona a vzdelávania. Ja som hovoril, že on hovoril v širšom kontexte o terénnej práci, o tom, že tým ľuďom treba pomôcť, a v rámci toho by sme sa mali dostať do pozície, že deti budú vzdelávané na úrovni ako ich vrstovníci, rovnako staré deti. Pri odmenách a trestoch podľa mňa sa vážne mýlite. Oni by aj v klasickej výchove mali byť vytláčané čo najviac a o tom vám môžem niekedy porozprávať, že prečo by mali byť odmeny nahrádzané ocenením a prečo tresty by mali byť nahradené vyvodením dôsledkov, ale logickým vyvodením dôsledkom, pretože odmeny a tresty fungujú na psov, ale sa preukazuje v psychológii, hlavne v modernej psychológii, čo sa týka výchovy detí, že na deti jednoducho neplatia a mali by byť nahradené niečím iným. A pri tých matkách, tak dohodnite sa s pánom Pčolinským, prosím vás, že či teda majú ostávať matky doma s deťmi, ako on tu hovoril pri predchádzajúcom zákone, alebo či by mali chodiť povinne všetky na šesť hodín do práce, tak ako ste hovorili vy, lebo z tých dvoch návrhov teraz neviem, že, že čo vlastne s tými deťmi zamýšľate. A čo sa týka vzťahu štátu a jeho občanov pri peniazoch, existuje výborný systém, ktorý dokáže splniť aj tie vaše parametre, a volá sa odvodový bonus. A ten je nastavený tak, že síce všetci ľudia dostávajú základnú štátnu dávku, ale tá je im znižovaná o to, o desať... (Prerušenie vystúpenia časomerom.)
Ďurica, Ondrej, poslanec NR SR (2021-02-03):
Ďakujem za slovo, pán predsedajúci. Pán kolega Zajačik, ja na úvod poviem úplne vážne a úprimne, že rešpektujem, že by som možno mohol byť vaším synom vzhľadom na vek a mám skutočne úctu k vášmu veku. O to viacej ma prekvapil tento váš príhovor, pretože to miesto, z ktorého ste hovorili, ja považujem za veľmi vážne. A považujem to za miesto, ktorým alebo cez ktoré politik hovorí k národu. Nikdy som nepozeral na to, ktorý poslanec má koľko hlasov a podpory občanov, ale musím objektívne povedať, že mnohokrát sa stane, že poslanci súčasnej koalície sa bijú do pŕs, aký silný mandát získali od občanov a akú silu majú v tom, čo prezentujú. Tak si dovolím povedať, pán kolega Zajačik, myslím si, že som lepší rétor, a myslím si, že niektoré veci dokážem ohodnotiť a posúdiť lepšie, napriek tomu by som si nikdy nedovolil s týmto mandátom a pri tej reči, ktorú ste zvolil, sa postaviť a kontrovať takýmto spôsobom bývalému premiérovi, ktorý absolútne inak zvolil tú svoju reč, a to, čo ste vy priniesol na tom papieri, tak bolo naozaj komické. Ja som rád, že to odznelo na druhej strane, aby si ľudia naozaj spravili obraz o tom, kto ich tu zastupuje, ako uvažuje, aké argumenty predkladá a že jediná argumentácia je skutočne tá, že sa vracajme, hľadajme chyby, hľadajme jednoducho za každú cenu niečo, čo tu bolo niekoľkokrát povedané, tak ako tu bola kolegyňa Zemanová, ktorá hovorila zase to isté. Ja ako poslanec, by som sa rád dostal do momentu, kedy sa dozviem niečo nové. Kedy na kritiku, ktorá vám tu je vytýkaná, jednoducho dáte skutočnú odpoveď. Toto mňa zaujíma. A zaujíma to aj tých ľudí. Ďakujem pekne.
Grendel, Gábor, podpredseda NR SR (2022-10-05):
Ďakujeme za informáciu. Prerušujem rokovanie o tomto bode programu. Ďalším bodom je druhé čítanie o návrhu poslancov Jaroslava Karahutu, Jozefa Lukáča a Evy Hudecovej na vydanie zákona, ktorým sa mení a dopĺňa zákon č. 338/2000 o vnútrozemskej plavbe a o zmene a doplnené niektorých zákonov v znení neskorších predpisov. Aj tu chcem uviesť, že navrhovateľom uvedeného návrhu zákona bol aj pán poslanec Miroslav Žiak, ktorému mandát zanikol. Návrh zákona má tlač 1062, spoločná správa výborov má tlač 1062a. Dávam slovo pánovi poslancovi Jaroslavovi Karahutovi, aby návrh zákona odôvodnil. (Rokovanie o návrhu poslancov Národnej rady Slovenskej republiky Jaroslava Karahutu, Jozefa Lukáča a Evy Hudecovej na vydanie zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov , tlač 1062.)
B. Bugár, podpredseda NR SR: (2002-11-06):
Pán minister, podpredseda vlády, chcete sa vyjadriť k tomuto v tejto rozprave. Nech sa páči, máte možnosť.
Kondrót, Maroš, poslanec NR SR (2020-03-20):
Sľubujem. (Potlesk.)
Paška, Pavol, predseda NR SR (2014-07-02):
Pán poslanec Fecko.
Bugár, Béla, podpredseda NR SR (2018-10-23):
Prezentujme sa a hlasujme. (Hlasovanie.) Prítomných 145, za 80, zdržalo sa 65 poslancov. Návrh sme schválili.
Blanár, Juraj, podpredseda NR SR (2022-10-04):
S faktickou poznámkou na vaše vystúpenie vystúpi pán poslanec Peter Cmorej.
Číž, Miroslav, podpredseda NR SR (2015-04-21):
Pán poslanec Susko.
Mezenská, Helena, poslankyňa NR SR (2014-06-05):
Vážený pán predseda, vážení prítomní poslanci, Výbor Národnej rady Slovenskej republiky pre hospodárske záležitosti ma uznesením č. 301 určil za spravodajkyňu k návrhu poslancov Národnej rady Slovenskej republiky Miroslava Kadúca, Igora Hraška a Jana Mičovského na vydanie zákona o výbere zástupcov štátu do orgánov spoločností s majetkovou účasťou štátu, o ich odmeňovaní a zodpovednosti za škodu. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj s stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré sú pre mňa ako spravodajkyňu, pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem aby návrh zákona prerokovali tieto výbory: Ústavnoprávny výbor Národnej rady a Výbor Národnej rady pre hospodárske záležitosti. Za gestorský výbor navrhujem Výbor Národnej rady pre hospodárske záležitosti. Odporúčam, aby výbory predmetný návrh zákona prerokovali do tridsať dní a gestorský výbor do tridsaťdva dní od prerokovania návrhu zákona v Národnej rade v prvom čítaní. Pán predsedajúci, prosím, otvorte všeobecnú rozpravu.
Žiga, Peter, podpredseda NR SR (2023-12-13):
Na vaše vystúpenie evidujem trinásť faktických poznámok. Ako prvý, pán poslanec Dubéci.
Laššáková, Jana, podpredsedníčka NR SR (2014-07-01):
Áno, už to máme vyriešené. Nech sa páči.
Hrnčiar, Andrej, podpredseda NR SR (2017-05-11):
Končím možnosť nahlásiť sa s faktickými poznámkami. Nie je žiadna faktická poznámka, takže vyhlasujem všeobecnú rozpravu za skončenú. Chce k rozprave zaujať stanovisko navrhovateľ?
Zmajkovičová, Renáta, podpredsedníčka NR SR (2013-12-04):
Ďakujem, pán minister. Dávam slovo spravodajcovi, ktorého určil navrhnutý gestorský výbor pre kultúru a médiá, poslancovi Jánovi Senkovi a poprosím kolegyne a kolegov, keby sme počúvali spravodajcu. Ďakujem pekne.
Krúpa, Juraj, poslanec NR SR (2024-01-16):
Ďakujem veľmi pekne. Je fajn a milé, že pán poslanec Dostál prišiel s týmito nedostatkami, ktoré sa tu prejavili v tomto zákone, a vyzýval predsedu parlamentu, aby došlo k náprave a k tej náprave môže dôjsť aj v treťom čítaní, ale vidíme tú aroganciu moci a ten papalášizmus, ktorý tu je, na základe ktorého sa táto vládna moc rozhodla ignorovať zákony. Tie zákony, ktoré žiadala, aby boli dodržiavané, či už to bolo v prípade predošlých hlasovaní, keď už sa tu bavíme napríklad o hlasovaní o konsolidačnom zákone a podobne, ale ja si veľmi dobre spomínam na minulé volebné obdobie, kedy keď došlo k nejakej chybe v čítaní pozmeňujúcich návrhov, tak to bola práve opozícia, ktorá tu skákala až po ušiach a žiadala, aby k takýmto chybám nedochádzalo a keď k nim dochádzalo, aby boli napravené. A tá bývalá garnitúra im vychádzala v ústrety a vždy dochádzalo k tomu, že došlo k oprave alebo k opätovnému čítaniu týchto návrhov zákonov a pozmeňujúcich zákonov, pozmeňujúcich návrhov, ktoré boli chybne prečítané. Toto všetko ignoruje táto vláda, toto všetko ignoruje, jednoducho ignoruje zákony. Pre ňu zákony neplatia. Pre ostatných platiť musia, či už to je v takýchto prípadoch, či už je to vôbec v prípadoch, ktoré sa budú týkať práve zmeny Trestného zákona, či už je v prípade autonehody pána Danka, ktorý 15 hodín potreboval na to, aby vytriezvel, čiže toto sú tie momenty, kedy si táto vláda uzurpuje tie privilégiá, ktoré takýmto spôsobom krivia a robia z toho totálny, totálny papalášizmus. (Potlesk.)
Jurzyca, Eugen, poslanec NR SR (2016-05-18):
Ďakujem pekne za slovo. Vážená pani predsedajúca, dámy a páni, vážení prítomní aj neprítomní v sále, ale sledujúci dianie, dovolím si prezentovať návrh skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 8/2005 Z. z. o správcoch a o zmene a doplnení niektorých zákonov v znení neskorších predpisov. V ostatnom čase sa veľa hovorí o hodnote za peniaze a je dobré, že sa o tom hovorí. Naše verejné financie sú z dlhodobého hľadiska neudržateľné. Jednoznačne. Bez debaty. To nikto nespochybňuje. Ak nič neurobíme, ak napríklad neznížime výdavky alebo nezvýšime dane, tak nás čaká strednodobo kolaps verejných financií. Čiže musíme niečo urobiť. A tých možností nie je veľa. Buď naozaj znížime výdavky, a to dramaticky zhruba o miliardu eur, alebo zvýšime dane, a to tiež dramaticky a spomalí to hospodársky rast, alebo máme tretiu možnosť, a to je zvyšovať efektívnosť výdavkov verejnej správy. A na to sa zameral práve ten projekt value for money alebo hodnota za peniaze. V ekonomickom programe strany Sloboda a Solidarita je bratranec tohto projektu. Už od leta 2015 sme hovorili o kľúčových indikátoroch výkonu Key Performance Indicators, ktoré sa majú za každý sektor merať, zverejňovať a na základe nameraných hodnôt sa má rátať efektívnosť jednotlivých častí verejnej správy, to znamená, alebo teda sektorov, ktoré sú financované z verejných financií. To znamená, že v zdravotníctve to bude zrejme odvrátiteľná úmrtnosť, ktorá sa bude musieť sledovať aj za jednotlivé nemocnice. Pri duálnom vzdelávaní sa treba pozrieť na to, ako sú absolventi potom uplatnení v praxi, aké majú platy, akú majú nezamestnanosť. A všetko toto, ak vláda bude chcieť ten Filkov odkaz naplniť a celé svoje programové vyhlásenie v tom bode, ktorý hovorí o hodnote za peniaze, tak bude musieť prísť s takýmito ukazovateľmi, inak je to len slovné cvičenie. Príklad, ako sa to môže urobiť v oblasti konkurzov a reštrukturalizácií, je práve ten návrh, ktorý predkladám. Hovorí o tom, že by sme vedeli zmerať, predkladáme, prepáčte, s Jankou Kiššovou a s ďalšími. Hovorí o tom, že by sme mali merať a zverejňovať minimálne tri ukazovatele efektívnosti fungovania správcov konkurzov a reštrukturalizácií. Jednak by sme mali merať a zverejniť mieru uspokojenia veriteľov. To znamená, aby sme vopred vedeli, aby hlavne veritelia, keď si vyberajú správcu, aby vedeli, ktorý správca má šancu im zabezpečiť maximálnu mieru uspokojenia ich pohľadávok, aby to nebol výstrel naslepo. Ďalej, aby vedeli, najmä veritelia, ale aj verejnosť, pretože často ide o verejné prostriedky, ako sme videli pri prípade Váhostavu, ktoré nakoniec boli zatiahnuté do akože riešenia problému, čiže tiež bude treba merať dĺžku jednotlivých ukončených konaní. To je jednoznačné, na čo to je. A taktiež navrhujeme merať náklady jednotlivých ukončených konkurzných a reštrukturalizačných konaní tak, aby ten veriteľ vedel, čo ho to bude vlastne stáť, koľko si ten správca, koľko si zoberie z majetku úpadcu. Takže ja myslím, že ako vstupné slovo by to malo stačiť, pokiaľ budú nejaké otázky, som pripravený odpovedať. Ďakujem za pozornosť.
J. Baška, poslanec: (2003-07-03):
Z. Martináková, podpredsedníčka NR SR: Pán minister, nech sa páči, máte čas na odpoveď.
Kvorka, Ján, poslanec NR SR (2019-10-17):
V rozprave k uvedenému návrhu zákona vystúpila pani poslankyňa Antošová a pani poslankyňa Zemanová, ktoré predniesli pozmeňujúce návrhy. Keďže boli dnes v rozprave podané pozmeňujúce návrhy, v zmysle § 83 ods. 4 rokovacieho poriadku dajte, prosím, hlasovať o skrátení lehoty.
Bittó Cigániková, Jana, poslankyňa NR SR (2023-12-13):
Marek, máš úplnú pravdu. S tým, čo spravila Penta, to bolo, myslím, že rok 2009. Ja ešte dokážem pochopiť to, že keď nejaký, nejaký podnikateľský subjekt, podnikateľ, niekto, kto tu investoval peniaze, chce reagovať na to, že tu Fico pobehoval s tým, že zakážeme zisk, mimochodom s tým istým pobehujete aj vy teraz, ešte neviem koľko rokov po tom, tak chápem ešte, že si to chcú nejako ochrániť a v nejakých možnostiach legislatívy urobia teda nejaké, tam si ohodnotia kmeň a podobné veci, lebo im to legislatíva umožňuje. Toto ešte viem pochopiť. Čo považujem za absolútny prešľap, je to, keď oni si zoberú, zobrali úver a potom úver aj splátky toho úveru platili z peňazí, ktoré mali slúžiť na zdravotnú starostlivosť, najmä tá časť ´úver´ mi vadí, lebo to jednoducho boli zbytočné peniaze navyše. A preto my sme podali, aj s Martinom Bártom sme na tom robili, aj s mnohými ďalšími, dokonca aj tu s Tomášom Szalayom sme podali návrh zákona, aby toto nebolo možné, mimochodom, vy ste to vtedy nepodporili. Našťastie tento návrh si potom prevzali ďalší a dnes toto nie je možné. Penta dnes toto nevie spraviť, nevie si vyplácať akcionárov a splácať úver a podobne. Ale čo škodí, sú tie tvoje červené oči ešte, a teda vaše celkovo, ešte z roku 2009, lebo ja napríklad odmietam mať takýto jednostranný pohľad, však preto ste si ma aj s vaším šéfom, sa mi snažíte zničiť povesť, s tým šéfom, ktorý bol v Pente poistený trinásť rokov a pomáhal mu človek z Penty skladať kandidátku. A teda odmietam nevidieť, že ste dali za vašej vlády všeobecke 356 miliónov, počúvajte ma, 356 vašim nominantom a ja sa vás pýtam, že čo majú z toho tí ľudia, že táto politika, toto je čo za bonus? Lebo výsledkom je, že zo všeobecky odišlo 50-tisíc ľudí s tým skvelým narábaním a štyridsať z toho išlo do Dôvery a desať do Unionu. Tak ja sa ťa, Marek, chcem spýtať, že či všetci sú na hlavu padnutí a len ty vieš a OĽANO vie, ako to má byť a kto je tu dobrý a kto zlý? Ďakujem.
Laurenčík, Milan, podpredseda NR SR (2021-11-05):
Dohodnime sa tak, že môže sa to pozrieť zo záznamu, však vy máte priestor kedykoľvek sa prihlásiť do rozpravy, keby tam bola, bola nejaká disproporcia, tak to dáme do poriadku takto. Ďalším prihláseným do rozpravy je pán poslanec Peter Cmorej ako spravodajca. Nech sa páči, máte slovo.
Glváč, Martin, podpredseda NR SR (2019-10-23):
Vážené panie poslankyne, vážení páni poslanci, otváram šiesty rokovací deň 51. schôdze Národnej rady Slovenskej republiky. O ospravedlnenie na neú..., o ospravedlnenie neúčasti na dnešnom rokovaní požiadali poslanci Peter Antal a Lucia Žitňanská. Podľa schváleného programu pristúpime k druhému čítaniu o vládnom návrhu zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je pod tlačou 1555, informácia výborov má tlač 1555a. Poprosím pani ministerku vnútra Denisu Sakovú, aby vládny návrh zákona odôvodnila, nech sa páči.
Hort, Milan, podpredseda NR SR (2011-03-31):
Vážené panie poslankyne, vážení páni poslanci, štvrtok je popoludní vždy vyhradený na hodinu otázok . V tejto chvíli ju otváram. Chcem požiadať členov vlády, aby zotrvali na rokovaní Národnej rady, vzhľadom na to, že ďalšími bodmi programu sú písomné odpovede členov vlády na interpelácie poslancov a interpelácie všeobecne. Poslanci písomne položili do včera do 12.00 hodiny 38 otázok na predsedníčku vlády a na členov vlády 30 otázok. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Pani predsedníčka vlády, srdečne vás vítam na rokovaní Národnej rady a chcem vás teraz požiadať, aby ste nás oboznámili, kto z členov bude odpovedať na otázky za neprítomných členov vlády.
Gyimesi, György, poslanec NR SR (2022-12-22):
Posledný pozmeňujúci návrh podal pán poslanec Viskupič. Dajte, prosím, o tomto pozmeňujúcom návrhu hlasovať. Je to, sú to výdavkové limity, presun 33 mil. eur do kapitoly ministerstva spravodlivosti a 820 mil. eur do zdravotníctva.